b"\n_START_ARTICLE_\nRod of Moses\n_START_PARAGRAPH_\nRod of Moses oli h\xc3\xa4meenlinnalainen kristillinen rock -yhtye. B\xc3\xa4ndi vaikutti 1990-luvun puolesta v\xc3\xa4list\xc3\xa4 2000-luvun alkuun. _NEWLINE_Rod of Moseksen alkumuoto syntyi juhannusjuhlilla Keski-Suomessa 1990-luvun puolessa v\xc3\xa4liss\xc3\xa4 laulaja R\xc3\xa4nde R\xc3\xa4nn\xc3\xa4lin, basisti Sami Korhosen ja rumpali Jerry Patomeren kohdatessa yhteisen tutun kautta. He perustivat yhtyeen nimelt\xc3\xa4 Underground Cover, joka kokeili parin kitaristin kanssa ja heittiv\xc3\xa4t yhden keikan._NEWLINE_My\xc3\xb6hemmin remmiin tuli kitaristi Tomi Meril\xc3\xa4inen ja koskettimiin Antti Heinonen. T\xc3\xa4ss\xc3\xa4 vaiheessa yhtyeen nimi vaihtui Rod of Mosekseksi. Nimi syntyi, kun Sami n\xc3\xa4ki Akslepioksen sauva -symbolin ambulanssilelussa. Jouluna 1995 \xc3\xa4\xc3\xa4nitettiin ensimm\xc3\xa4inen demo. T\xc3\xa4ss\xc3\xa4 vaiheessa alkoi iso py\xc3\xb6r\xc3\xa4 py\xc3\xb6rim\xc3\xa4\xc3\xa4n ja keikkam\xc3\xa4\xc3\xa4r\xc3\xa4t alkoivat nousemaan. Loppuvuodesta 1996 synaan tuli  Veli-Matti Suoper\xc3\xa4 ja n\xc3\xa4in ROMin klassinen kokoonpano oli kasassa.  _NEWLINE_1997 b\xc3\xa4ndi voitti SM-Gospel-tittelin. Samana vuonna ilmestyi Rod of Moses -debyyttialbumi, jonka tuotti Anssi Kela. _NEWLINE_ROM nautti suosiota erityisesti nuorison parissa luovilla esiintymisill\xc3\xa4 ja tunki itsens\xc3\xa4 r\xc3\xb6yhke\xc3\xa4sti my\xc3\xb6s sinne minne muut gospelin nime\xc3\xa4 kantaneet b\xc3\xa4ndit eiv\xc3\xa4t olleet menneet ja p\xc3\xa4\xc3\xa4sikin esiintym\xc3\xa4\xc3\xa4n Jyrki-ohjelmaan. _NEWLINE_Vuonna 1999 yhtye siirtyi funk-, groove- ja soul-vaikutteisesta rockista suoraviivaisempaan, brittihenkiseen rockiin Dallas-albumillaan. Tuottajana h\xc3\xa4\xc3\xa4ri j\xc3\xa4lleen Anssi Kela._NEWLINE_2000-luvulla Rod of Moseksen toiminta hiipui. Vellu Suoper\xc3\xa4 ryhtyi luomaan suosittua ylistysmusiikkia. R\xc3\xa4nde julkaisi kolme soololevy\xc3\xa4. Sami Korhonen jatkoi basistin hommia Bass'n Heleniss\xc3\xa4, sittemmin rock-yhtye Aeroflopissa ja Delay Treessiss\xc3\xa4. _NEWLINE_Rod of Moses veti reunion-keikan Kouvolan Vappugospelissa 2006."